ᱨᱟᱱᱤ ᱢᱩᱨᱢᱩ

ᱨᱟᱱᱤ ᱢᱩᱨᱢᱩ (ᱤᱝᱞᱤᱥ: Rani Murmu, ᱡᱟᱱᱟᱢ ᱺ ᱑᱙᱘᱘) ᱫᱚ ᱥᱟᱱᱛᱟᱲᱤ ᱚᱱᱚᱞᱤᱭᱟ. ᱠᱟᱱᱟᱭ ᱾ ᱟᱡᱟᱜ ᱚᱱᱚᱲᱦᱮ ᱯᱩᱛᱷᱤ ᱦᱚᱯᱚᱱ ᱢᱟᱹᱭᱟᱜ ᱠᱩᱠᱢᱩ ᱞᱟᱹᱜᱤᱫ ᱠᱮᱸᱫᱽᱨᱚ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱠᱷᱚᱱ ᱒᱐᱑᱘ ᱥᱟᱞᱮ ᱨᱮ ᱡᱩᱣᱟᱹᱱ ᱥᱤᱨᱯᱷᱟᱹ ᱟᱨ ᱢᱟᱹᱱ ᱥᱟᱨᱦᱟᱣᱮ ᱧᱟᱢ ᱟᱠᱟᱫᱼᱟ ᱾ ᱠᱚᱢ ᱵᱚᱭᱚᱥ ᱨᱮ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱞᱮᱠᱟᱱ ᱠᱮᱱᱫᱽᱨᱤᱭᱚ ᱥᱚᱨᱠᱟᱨᱤ ᱥᱚᱸᱥᱛᱷᱟ ᱠᱷᱚᱱ ᱡᱩᱣᱟᱹᱱ ᱚᱱᱚᱞᱤᱭᱟᱹ ᱥᱤᱨᱯᱷᱟᱹ ᱧᱟᱢ ᱥᱟᱱᱛᱟᱲᱤ ᱠᱩᱲᱤ ᱦᱚᱯᱚᱱ ᱠᱚ ᱞᱟᱹᱜᱤᱫ ᱟᱹᱰᱤ ᱢᱟᱨᱟᱝ ᱱᱟᱶᱟ ᱰᱟᱦᱟᱨ ᱮ ᱩᱫᱩᱜ ᱥᱟᱡᱷᱮ ᱟᱠᱟᱫᱼᱟ ᱾

ᱡᱟᱱᱟᱢ
ᱨᱟᱱᱤ ᱢᱩᱨᱢᱩ ᱫᱚ ᱑᱙᱘᱘ ᱥᱟᱞᱮ ᱨᱮ ᱫᱮᱣᱜᱷᱳᱨᱟ, ᱵᱷᱤᱞᱟᱹᱭ ᱯᱟᱦᱟᱲᱤ, ᱡᱟᱢᱥᱮᱫᱽᱯᱩᱨ, ᱡᱷᱟᱨᱠᱷᱚᱸᱰ ᱨᱮ ᱡᱟᱱᱟᱢ ᱟᱠᱟᱱᱟᱭ ᱾ ᱡᱟᱱᱟᱢ ᱟᱭᱳ ᱟᱨ ᱵᱟᱵᱟ ᱛᱤᱠᱤᱱ ᱫᱚ ᱥᱤᱛᱟᱹ ᱢᱩᱨᱢᱩ ᱟᱨ ᱵᱩᱫᱷᱨᱟᱹᱭ ᱢᱩᱨᱢᱩ ᱾ ᱵᱟᱵᱟ ᱛᱤᱠᱤᱱ ᱫᱚ ᱥᱚᱵᱚᱨᱱᱟᱠᱷᱟ ᱯᱨᱚᱡᱮᱠᱴ ᱨᱮ ᱠᱤᱱ ᱠᱟᱹᱢᱤ ᱛᱟᱦᱮᱸᱫ ᱾ ᱒᱐᱑᱐ ᱨᱮ ᱪᱟᱹᱠᱨᱤ ᱠᱷᱚᱱ ᱡᱤᱨᱟᱹᱣ ᱦᱟᱛᱟᱣ ᱛᱟᱭᱟᱢ ASECA, ᱫᱮᱣᱜᱷᱳᱨᱟ ᱨᱮ ᱥᱚᱪᱤᱵᱽ ᱢᱮᱱᱟᱜ ᱠᱤᱱᱟ ᱾

ᱥᱮᱪᱮᱫ ᱟᱨ ᱜᱷᱟᱨᱚᱸᱡᱽ
ᱨᱟᱱᱤ ᱢᱩᱨᱢᱩ ᱫᱚ ᱒᱐᱑᱑ ᱥᱟᱞᱮ ᱨᱮ ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱯᱳᱞᱤᱴᱤᱠᱟᱞ ᱥᱟᱭᱤᱱᱥ ᱨᱮ ᱜᱨᱟᱡᱩᱮᱴ ᱟᱠᱟᱱᱟᱭ ᱾ ᱵᱟᱵᱟ ᱛᱤᱠᱤᱱ ᱚᱞ ᱪᱤᱠᱤ ᱟᱵᱷᱤᱭᱟᱱ ᱥᱟᱞᱟᱜ ᱡᱩᱲᱟᱹᱣ ᱨᱮ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ ᱨᱟᱱᱤ ᱦᱚᱸ ᱟᱹᱰᱤ ᱜᱤᱫᱽᱨᱟᱹ ᱠᱷᱚᱱ ᱜᱮ ᱚᱞ ᱪᱤᱠᱤ ᱪᱮᱫ ᱞᱟᱹᱜᱤᱫ ᱮ ᱢᱚᱱᱮ ᱞᱮᱫᱼᱟ ᱾

ᱥᱟᱶᱦᱮᱫ ᱮᱱᱮᱢ
ᱥᱚᱥᱤᱭᱟᱞ ᱢᱮᱰᱤᱭᱟ ᱨᱮ ᱚᱞ ᱚᱞ ᱛᱮ ᱚᱞ ᱪᱤᱠᱤ ᱛᱮ ᱠᱟᱹᱦᱱᱤ ᱟᱨ ᱚᱱᱚᱬᱦᱮᱸ ᱠᱚ ᱚᱞ ᱨᱮᱱᱟᱜ ᱨᱟᱹᱥᱠᱟᱹ ᱟᱡᱟᱜ ᱢᱚᱱᱮ ᱨᱮ ᱥᱟᱨᱥᱟᱣ ᱞᱮᱱᱟ ᱾ ᱦᱚᱯᱚᱱ ᱢᱟᱹᱭᱟᱜ ᱠᱩᱠᱢᱩ ᱠᱟᱹᱦᱱᱤ ᱯᱩᱛᱷᱤ ᱫᱚ ᱟᱡᱟᱜ ᱯᱩᱭᱞᱩ ᱯᱩᱛᱷᱤ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱦᱚᱸ ᱟᱭᱢᱟ ᱠᱟᱹᱦᱱᱤ ᱠᱚ ᱚᱞ ᱪᱤᱠᱤ ᱛᱮ ᱚᱞ ᱟᱠᱟᱫ ᱟᱭ ᱾ ᱟᱡᱟᱜ ᱚᱱᱚᱞ ᱨᱮ ᱫᱚ ᱛᱤᱨᱞᱟᱹ ᱦᱚᱯᱚᱱᱟᱜ ᱡᱤᱭᱚᱱ ᱪᱤᱛᱟᱹᱨ ᱟᱭᱢᱟ ᱨᱩᱯ ᱛᱮ ᱡᱷᱟᱞᱠᱟᱣᱜᱼᱟ ᱾ ᱟᱡᱟᱜ ᱚᱞ ᱠᱷᱚᱱ ᱟᱹᱭᱠᱟᱹᱣᱜᱼᱟ ᱟᱡᱟᱜ ᱠᱚᱞᱚᱢ ᱫᱚ ᱠᱩᱲᱤ ᱦᱚᱯᱚᱱ ᱠᱚ ᱢᱟᱬᱟᱝ ᱥᱮᱫ ᱞᱟᱦᱟᱜ ᱞᱟᱹᱜᱤᱫ ᱦᱚᱨᱮ ᱩᱫᱩᱜ ᱟᱠᱚ ᱠᱟᱱᱟ ᱾ ᱟᱹᱫᱤᱵᱟᱹᱥᱤ ᱥᱚᱢᱟᱡᱽ ᱟᱨ ᱵᱟᱝ ᱥᱟᱱᱛᱟᱲ ᱥᱟᱶᱛᱟ ᱫᱤᱥᱚᱢ ᱨᱮ ᱚᱞ ᱯᱟᱲᱦᱟᱣ ᱨᱮ ᱟᱹᱰᱤ ᱛᱟᱭᱚᱢ ᱨᱮ ᱢᱮᱱᱟᱜᱼᱟ ᱾ ᱛᱚᱵᱮ ᱨᱟᱱᱤ ᱢᱩᱨᱢᱩ ᱞᱮᱠᱟᱱ ᱡᱩᱣᱟᱹᱱ ᱚᱱᱚᱞᱤᱭᱟᱹ ᱠᱚᱣᱟᱜ ᱠᱮᱴᱮᱡ ᱚᱞ ᱥᱟᱱᱟᱢ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱨᱤᱱ ᱡᱩᱣᱟᱹᱱ ᱠᱚᱲᱟ ᱠᱩᱲᱤ ᱠᱚ ᱞᱟᱹᱜᱤᱫ ᱢᱚᱱᱮ ᱫᱟᱲᱮ ᱮᱢ ᱞᱟᱹᱜᱤᱫ ᱠᱟᱹᱢᱤ ᱮᱢᱟᱭ ᱾

ᱯᱟᱨᱥᱟᱞ ᱟᱠᱟᱱ ᱯᱩᱛᱷᱤ ᱠᱚ
 ᱑. ᱦᱚᱯᱚᱱ ᱢᱟᱹᱭᱟᱹᱜ ᱠᱩᱠᱢᱩ ᱒᱐᱑᱕
 ᱒. ᱤᱧᱟᱜ ᱥᱚᱝᱥᱟᱨ ᱒᱐᱑᱗ 

ᱢᱟ.ᱱ ᱥᱤᱨᱯᱷᱟ.
 ᱑. "ᱡᱩᱣᱟ.ᱱ ᱥᱤᱨᱯᱷᱟ." ᱼ ᱒᱐᱑᱘ https://www.thequint.com/hotwire-text/sahitya-akademi-announces-bal-yuva-puraskar-for-2018

ᱡᱩᱦᱩᱲᱟ.ᱣ ᱨᱮ
ᱨᱟᱱᱤ ᱢᱩᱨᱢᱩ ᱫᱚ ᱟᱭᱢᱟ ᱥᱚᱥᱤᱭᱟᱞ ᱢᱮᱰᱤᱭᱟ ᱯᱞᱟᱴᱯᱷᱚᱨᱢ ᱨᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱫᱩᱞᱟᱹᱲᱤ ᱠᱚ ᱥᱟᱶ ᱡᱩᱲᱟᱹᱭ ᱢᱮᱱᱟᱭᱟ ᱾ ᱟᱡᱟᱜ ᱦᱩᱰᱤᱧ ᱚᱱᱚᱬᱦᱮ ᱠᱚ ᱛᱤᱨᱞᱟᱹ ᱦᱚᱯᱚᱱ ᱟᱨ ᱠᱟᱹᱴᱤᱡ ᱜᱤᱫᱽᱨᱟᱹ ᱠᱚ ᱢᱟᱬᱟᱝ ᱛᱮ ᱞᱟᱦᱟᱜ ᱞᱟᱹᱜᱤᱫ ᱩᱫᱽᱜᱟᱹᱣ ᱮ ᱮᱢᱟ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

https://www.bhaskar.com/news/latest-jamshedpur-news-033535-2353171.html

https://simple.wikipedia.org/wiki/List_of_Yuva_Puraskar_winners_for_Santali

https://www.thequint.com/hotwire-text/sahitya-akademi-announces-bal-yuva-puraskar-for-2018

http://sahitya-akademi.gov.in/awards/yuva_samman_suchi.jsp

https://www.prabhatkhabar.com/state/jharkhand/jamshedpur/1173743

https://www.google.com/imgres?imgurl=https%3A%2F%2Fi.ytimg.com%2Fvi%2FoRLGaoeuBf8%2Fmaxresdefault.jpg&imgrefurl=https%3A%2F%2Fwww.youtube.com%2Fwatch%3Fv%3DoRLGaoeuBf8&tbnid=4BHseFB-3EeBUM&vet=12ahUKEwiwlcjI1OvpAhVbnUsFHWkKB74QMygEegUIARCVAQ..i&docid=nVaJDw-Jbyh1-M&w=1280&h=720&itg=1&q=rani%20murmu%20sahitya%20akademy&client=firefox-b-d&ved=2ahUKEwiwlcjI1OvpAhVbnUsFHWkKB74QMygEegUIARCVAQ

ᱛᱷᱚᱠ:ᱥᱟᱱᱛᱟᱲᱤ ᱚᱱᱚᱞᱤᱭᱟᱹ